กฎกระทรวงกฎกระทรวงฉบับที่๑๓ (พ.ศ. ๒๕๒๗)ออกตามความในพระราชบัญญัติภาษีสรรพสามิตพ.ศ.๒๕๒๗ว่าด้วยหลักเกณฑ์ในการงดหรือลดเบี้ยปรับและเงินเพิ่ม------------ อาศัยอำนาจตามความในมาตรา๕ และมาตรา ๑๓๘แห่งพระราชบัญญัติภาษีสรรพสามิต พ.ศ. ๒๕๒๗รัฐมนตรีว่าการกระทรวงการคลังออกกฎกระทรวงไว้ ดังต่อไปนี้ ข้อ๑ให้ผู้ประกอบอุตสาหกรรมหรือผู้นำเข้าที่จะต้องเสียเบี้ยปรับหรือเงินเพิ่มทำคำร้องเป็นหนังสือยื่นต่อพนักงานเจ้าหน้าที่โดยแสดงเหตุผลที่ของดหรือลดเบี้ยปรับหรือเงินเพิ่มนั้นเว้นแต่กรณีที่อธิบดีพิจารณาเห็นสมควรจะสั่งให้งดหรือลดเบี้ยปรับหรือเงินเพิ่มโดยไม่ต้องมีคำร้องก็ได้ ข้อ๒ให้ผู้ประกอบอุตสาหกรรมหรือผู้นำเข้ายื่นคำร้องตามข้อ ๑ก่อนได้รับแจ้งการประเมินจากพนักงานเจ้าหน้าที่แต่ถ้าผู้ประกอบอุตสาหกรรมหรือผู้นำเข้าได้รับหนังสือแจ้งการประเมินก่อนแล้ว ให้ยื่นต่ออธิบดีหรือผู้ซึ่งอธิบดีมอบหมายเพื่อของดหรือลดเบี้ยปรับหรือเงินเพิ่ม ข้อ๓การงดหรือลดเบี้ยปรับหรือเงินเพิ่มให้ทำได้เฉพาะกรณีที่ผู้ประกอบอุตสาหกรรมหรือผู้นำเข้าไม่มีเจตนาหลีกเลี่ยงภาษีและได้ให้ความร่วมมือในการตรวจสอบภาษีเป็นอย่างดี ข้อ๔ การลดเบี้ยปรับให้พนักงานเจ้าหน้าที่สั่งลดได้ ดังต่อไปนี้ (๑)กรณีเมื่อพ้นกำหนดเวลายื่นแบบรายการภาษีแล้วผู้ประกอบอุตสาหกรรมหรือผู้นำเข้าได้ยื่นแบบรายการภาษีเองและขอชำระภาษีโดยไม่ได้รับคำเตือนหรือหนังสือเรียกหรือคำสั่งเป็นหนังสือ เบี้ยปรับที่ต้องเสียตามมาตรา ๑๓๖ (๑)ให้ลดลงตามอัตราและเงื่อนไขดังนี้ (ก) ถ้าชำระภายใน ๑๕วันนับแต่วันพ้นกำหนดเวลาชำระภาษี ให้เสียร้อยละ ๒ ของเบี้ยปรับ (ข) ถ้าชำระภายหลัง ๑๕ วัน แต่ไม่เกิน ๓๐วันนับแต่วันพ้นกำหนดเวลาชำระภาษีให้เสียร้อยละ ๕ ของเบี้ยปรับ (ค) ถ้าชำระภายหลัง ๓๐ วัน แต่ไม่เกิน ๖๐วันนับแต่วันพ้นกำหนดเวลาชำระภาษีให้เสียร้อยละ ๑๐ ของเบี้ยปรับ (ง) ถ้าชำระภายหลัง ๖๐ วัน แต่ไม่เกิน ๙๐วันนับแต่วันพ้นกำหนดเวลาชำระภาษีให้เสียร้อยละ ๑๕ ของเบี้ยปรับ (จ) ถ้าชำระภายหลัง ๙๐ วันนับแต่วันพ้นกำหนดเวลาชำระภาษีให้เสียร้อยละ ๒๐ของเบี้ยปรับ (๒)กรณีที่ได้ยื่นแบบรายการภาษีไว้ไม่ถูกต้องหรือมีข้อผิดพลาดทำให้จำนวนภาษีที่ต้องเสียขาดไปเมื่อผู้ประกอบอุตสาหกรรมหรือผู้นำเข้าได้ยื่นแบบรายการภาษีใหม่และขอชำระภาษีให้ถูกต้องโดยไม่ได้รับคำเตือนหรือหนังสือเรียกหรือคำสั่งเป็นหนังสือ เบี้ยปรับที่ต้องเสียตามมาตรา ๑๓๖(๒) ให้ลดลงตามอัตราและเงื่อนไขที่กำหนดไว้ใน (๑) โดยอนุโลม (๓) กรณีอื่นนอกจาก (๑) และ (๒) ให้เสียร้อยละ ๔๐ ของเบี้ยปรับ ข้อ๕ การลดเงินเพิ่มตามมาตรา ๑๓๗ ให้พนักงานเจ้าหน้าที่สั่งลดได้ ดังต่อไปนี้ (๑)ถ้าผู้ประกอบอุตสาหกรรมหรือผู้นำเข้าชำระภาษีภายใน ๗วันนับแต่วันพ้นกำหนดเวลาชำระภาษีหรือวันชำระภาษีขาดจากจำนวนภาษีที่ต้องเสีย โดยไม่ได้รับคำเตือนหรือหนังสือเรียกหรือคำสั่งเป็นหนังสือเงินเพิ่มที่ต้องเสียให้ลดลงคงเหลือร้อยละ ๐.๕ต่อเดือนหรือเศษของเดือนของเงินภาษีที่ต้องชำระโดยไม่รวมเบี้ยปรับ (๒)ถ้าผู้ประกอบอุตสาหกรรมหรือผู้นำเข้าชำระภาษีภายใน ๑๕ วันนับแต่วันพ้นกำหนดเวลาชำระภาษีหรือวันชำระภาษีขาดจากจำนวนภาษีที่ต้องเสียโดยไม่ได้รับคำเตือนหรือหนังสือเรียกหรือคำสั่งเป็นหนังสือเงินเพิ่มที่ต้องเสียให้ลดลงคงเหลือร้อยละ๐.๗๕ต่อเดือนหรือเศษของเดือนของเงินภาษีที่ต้องชำระโดยไม่รวมเบี้ยปรับ ข้อ๖การลดเบี้ยปรับหรือเงินเพิ่มนอกจากที่กำหนดไว้ในข้อ ๔ และข้อ ๕หรือการงดเบี้ยปรับหรือเงินเพิ่มให้ทำได้เมื่อได้รับอนุมัติจากอธิบดีหรือผู้ซึ่งอธิบดีมอบหมาย ให้ไว้ ณ วันที่ ๑๙ พฤศจิกายน พ.ศ. ๒๕๒๗ สุธีสิงห์เสน่ห์ รัฐมนตรีช่วยว่าการฯ รักษาราชการแทน รัฐมนตรีว่าการกระทรวงการคลัง+-------------------------------------------------------------------------------------------------------------------+หมายเหต ุ:-เหตุผลในการประกาศใช้กฎกระทรวงฉบับนี้ คือ โดยที่มาตรา ๑๓๘ แห่งพระราชบัญญัติภาษีสรรพสามิต พ.ศ. ๒๕๒๗บัญญัติให้เบี้ยปรับและเงินเพิ่มอาจงดหรือลดลงได้ตามหลักเกณฑ์ที่กำหนดในกฎกระทรวงจึงจำเป็นต้องออกกฎกระทรวงนี้[รก.๒๕๒๗/๑๖/๕๑พ/๑๙ พฤศจิกายน ๒๕๒๗]